**ДО**

 **ПРИТЕЖАТЕЛИТЕ НА РАЗРЕШЕНИЯ**

 **ЗА ТЪРГОВИЯ НА ДРЕБНО С**

 **ЛЕКАРСТВЕНИ ПРОДУКТИ**

**Уведомявам Ви, че за частично заплащаните от НЗОК лекарствени продукти от приложение №1 на Позитивния лекарствен списък, посочени по-долу, между НЗОК и АбВи ЕООД – упълномощен представител на притежателя на разрешенията за употреба на продуктите AbbVie Deutschland GmbH & Co. KG, Германия, са договорени отстъпки по чл.21, ал.1, т.4 (отстъпки в полза на пациента) от *Наредба № 10 от 2009 г. за условията, реда, механизма и критериите за заплащане от Националната здравноосигурителна каса на лекарствени продукти, медицински изделия и на диетични храни за специални медицински цели, договаряне на отстъпки и прилагане на механизми, гарантиращи предвидимост и устойчивост на бюджета на НЗОК.***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Наименование на лекарствения продукт** | **Лекарствена форма** | **Количество на активното лекарствено вещество** | **Окончателна опаковкат** | **ПРУ** | **Цена по чл. 261a, ал.1 от ЗЛПХМ** | **Ниво на заплащане (%)** | **Ниво на заплащане (стойност)** | **НЗОК -код на лекарствения продукт** |
| **Търговец на дребно** |
| **Humira** | **Solution for injection** | **20 mg/0.2 ml** | **2 prefilled syringes + 2 alcohol pads** | **AbbVie Deutschland GmbH & Co. KG, Германия** | **904,78** | **75%** | **517,27** | **LF271** |
| **Humira** | **Solution for injection** | **40 mg/0.4 ml** | **2 pre-filled syringes + 2 alcohol pads** | **AbbVie Deutschland GmbH & Co. KG, Германия** | **1599,13** | **75%** | **1034,92** | **LF264** |
| **Humira** | **Solution for injection** | **80mg/0.8ml** | **1 pre-filled syringe + 1 alcohol pad** | **AbbVie Deutschland GmbH & Co. KG, Германия** | **1599,13** | **75%** | **1034,92** | **LF280** |

**За всеки един от лекарствените продукти Humira, принадлежащи към INN Adalimumab, е договорена отстъпка в полза на пациента, представляваща разликата между регистрираната в Приложение №1 на ПЛС цена на търговец на дребно с ДДС на продукта (цена по чл. 261а, ал. 1 от ЗЛПХМ) и нивото му на заплащане (стойност, заплащана от НЗОК за този продукт). В резултат на договорената отстъпка, разпределена изцяло в полза на пациента, същия не следва да доплаща при отпускане на лекарствения продукт, т.е. продукта ще е 100% заплащан за пациента.**

**Отстъпките са договорени за периода 01.04.2019 - 31.12.2019г. и ще бъдат отразени в актуализационните файлове на аптечния софтуер.**

**С оглед на гореизложеното, с настоящото уведомяваме всички притежатели на разрешения за търговия на дребно с лекарствени продукти, сключили договори с НЗОК за отпускане на лекарствени продукти, заплащани напълно или частично от НЗОК, за:**

**- договорените отстъпки в полза на пациента за лекарствените продукти Humira;**

**- за правните последици от договорените отстъпки, а именно: от 01.04.2019г. до 31.12.2019г., всеки един от горепосочените лекарствени продукти Humira следва да се отпуска *без доплащане от страна на пациента*. Аптеките следва да отчитат отпуснатите количества от всеки лекарствен продукт Humira, като във финансовия отчет към съответната РЗОК посочват цената по чл. 261а, ал. 1 от ЗЛПХМ (т.е. регистрираната цена на търговец на дребно с ДДС). НЗОК, чрез РЗОК, ще заплати на аптеките именно тази цена - регистрираната в приложение №1 на ПЛС цена на търговец на дребно с ДДС (а не само частта, заплащана от бюджета на НЗОК съобразно нивото на реимбурсиране).**

**АбВи ЕООД е предприел необходимите действия по уведомяване на съответните търговци на едро за договорените отстъпки в полза на пациента за лекарствените продукти Humira.**

**От 2.04.2019г. в Приложение №1 на ПЛС са включени биоподобните лекарствени продукти Hyrimoz и Huliо, принадлежащи към INN Adalimumab, които ще бъдат отразени в Списъка с лекарствените продукти, заплащани напълно или частично от НЗОК, в сила от 16.04.2019г. и ефективно заплащани от НЗОК от последно посочената дата.**